డ్రగ్స్ కేసులో ముగిసిన నందు సిట్ విచారణ.. ఇంకా వుంది
Highlights
డ్రగ్స్ కేసులో సిట్ విచారణకు హాజరైన నందు
నందును 3 గంటలపాటు విచారించిన సిట్ అధికారులు
కెల్విన్, జీషాన్ లతో సంబంధాలపై సిట్ ఆరా
ప్రముఖ టాలీవుడ్ సింగర్ గీతామాధురి భర్త , నటుడు నందు డ్రగ్స్ కేసులో నేడు సిట్ విచారణకు హాజరయ్యాడు . డ్రగ్స్ కేసులో ఇప్పటివరకు పూరి జగన్నాధ్ , ఛార్మి , సుబ్బరాజు , శ్యాం కే నాయుడు , చిన్నా , తరుణ్ , రవితేజ , ముమైత్ ఖాన్ , నవదీప్ , తనీష్ , శ్రీనివాసరావు లను విచారించగా ఈరోజు నందు విచారణతో మొదటి దశ పూర్త యింది . దాని తర్వాత మరికొంతమందికి నోటీసులు సిట్ అధికారులు అందజేస్తారని గుసగుసలు వినిపిస్తున్నాయి. ఇక నందు శాంపిల్స్ ఇవ్వలేదని సమాచారం.
 
రెండో జాబితా సిద్దం అయ్యిందని వార్తలు వస్తున్నా.. నిజంగా మరికొంత మందికి నోటీసులు ఇస్తారా అన్నది చూడాలి. ఇక నందు విషయానికి వస్తే కెల్విన్ , జీషాన్ ల తో నందు కు పరిచయం ఉందని సిట్ అధికారులు భావిస్తున్నారు . అందుకే నందు కు నోటీసులు ఇచ్చారు . నాకు తెలియదు అంటూ మీడియా ముందు నానా హంగామా చేసిన నందు ఇప్పుడు అధికారులకు ఏం చెబుతాడో చూడాలి. ఉదయం 9.30కే సిట్ కార్యాలయానికి చేరుకున్న నందు తొలుత అమ్మవారిని దర్శించుకుని సిట్ విచారణకు హాజరయ్యాడు. మూడు గంటలపాటు సాగిన నందు విచారణ మధ్యాహ్నం 2 గంటల లోపే ముగిసింది.
 
ఇక సిట్ మరికొంత మంది టాలీవుడ్ సెలెబ్రిటీల జాబితా కూడా సిద్ధం చేసిందని వార్తలు వస్తున్న నేపథ్యంలో డ్రగ్స్ తో సంబంధమున్న ఇతర టాలీవుడ్ సెలెబ్రిటీలు ఎవరు.. వారిని విచారిస్తారా.. లేదా.. అనేది ప్రస్థుతానికి సస్పెన్స్ గానే కొనసాగుతోంది. మరోవైపు తెలంగాణ సీఎం కేసీఆర్ కూడా టాలీవుడ్ సెలెబ్రిటీలను ఇబ్బంది పెట్టబోమని, డ్రగ్స్ వాడినా.. బాధితులుగా ట్రీట్ చేస్తాం తప్ప నిందితులుగా కాదని చెప్పిన నేపథ్యంలో తదుపరి ఏం జరగబోతోంది. విచారణ ఎదుర్కొన్న వారిపై  చార్జ్ షీట్ లో  ఏం వుండబోతోందన్నది ఉత్కంఠ రేపుతోంది, మొత్తానికి ఇంకా వుందనే వాదన బలంగా వినిపపిస్తోంది.
Last Updated 25, Mar 2018, 11:52 PM IST